News Update: Ethereum อาจแซงหน้า Bitcoin เตรียมเปิดตัว ETH 2.0 ประมวลผลเร็วขึ้น ใช้พลังงานน้อยกว่า เป็นมิตรต่อสิ่งแวดล้อมมากขึ้น - FINNOMENA
Dan Morehead CEO จาก Pantera Capital ผู้จัดการกองทุนคริปโทฯ มองว่า การพัฒนาของ Ethereum ในเรื่องการใช้งานแอปพลิเคชัน, การลดผลกระทบต่อสิ่งแวดล้อม และการอัปเกรดทางเทคนิค มีแนวโน้มที่จะช่วยให้ Ethereum สามารถแซงหน้า Bitcoin ได้
9 ส.ค. 2564

Dan Morehead CEO จาก Pantera Capital ผู้จัดการกองทุนคริปโทฯ มองว่า การพัฒนาของ Ethereum ในเรื่องการใช้งานแอปพลิเคชัน, การลดผลกระทบต่อสิ่งแวดล้อม และการอัปเกรดทางเทคนิค มีแนวโน้มที่จะช่วยให้ Ethereum สามารถแซงหน้า Bitcoin ได้
การอัปเกรดล่าสุดของ Ethereum Improvement Proposal (EIP) 1559 จะช่วยให้ Ether สามารถซื้อขายได้เหมือนกับสินทรัพย์ถาวรมากขึ้น และจะเห็นผู้คนที่ต้องการสะสมความมั่งคั่งเปลี่ยนมาลงทุนผ่าน Ether แทน Bitcoin
 London Hard Fork มีกำหนดการเปิดตัวในวันนี้ (4 ส.ค.) โดย EIP 1559 จะปรับปรุงการประมวลผลของธุรกรรมบน Ethereum Blockchain พร้อมช่วยลดอุปทานของ Ether
การขุด Ethereum 2.0 ถูกพัฒนาให้ลดการใช้พลังงานและผลกระทบต่อสิ่งแวดล้อมลง เมื่อเทียบกับการสร้างคาร์บอนฟุตพริ้นท์จำนวนมากในการขุด Bitcoin
ตั้งแต่ต้นปี Ether เหรียญคริปโทฯ ที่มีมูลค่าสูงเป็นอันดับ 2 ของโลก ปรับตัวเพิ่มขึ้นมากกว่าเท่าตัว โดยราคาอยู่ที่ $2,503.66 ในขณะที่ Bitcoin ปรับตัวเพิ่มขึ้นมา 46% ราคาอยู่ที่ $38,139.42 (ราคา ณ วันที่ 3 ส.ค.)
ข้อมูลจาก CoinGecko วันที่ 2 ส.ค. เผยว่า มูลค่าตามราคาตลาด (Market Cap) ของ Ether อยู่ที่ 306,000 ล้านดอลลาร์ ในขณะที่มูลค่าตามราคาตลาด (Market Cap) ของ Bitcoin อยู่ที่ 737,000 ล้านดอลลาร์
Dan Morehead มองว่าราคา Bitcoin ในสิ้นปี 2021 จะอยู่ระหว่าง $80,000 ถึง $90,000 และไปสู่ $120,000 ภายใน 1 ปี และอาจถูกผลักดันไปถึง $700,000 ในทศวรรษหน้า
แม้จะมีความผันผวนที่ทำให้ Bitcoin ปรับลดลง 40% จากจุดสูงสุดเมื่อเดือน เม.ย. ที่ระดับ $64,895 แต่ Dan Morehead เห็นว่ากองทุนของ Pantera Capital ได้ดึงดูดนักลงทุนรายย่อยที่สนใจในโมเมนตัมได้มากกว่านักลงทุนสถาบันและมองว่าที่ราคาปัจจุบันเป็นโอกาสที่ดีในการลงทุน
นอกจากนี้ Dan Morehead ชี้ว่า กฎระเบียบที่เพิ่มขึ้น เช่น การตรวจสอบการแลกเปลี่ยนคริปโทฯ บนแพลตฟอร์ม Binance เป็นช่วงเวลาแห่งการเปลี่ยนผ่าน
ทั้งนี้ Pantera Capital จัดการสินทรัพย์ที่เกี่ยวข้องกับ Blockchain มูลค่ารวม 2,800 ล้านดอลลาร์ โดยลงทุนในหลายแพลตฟอร์มทั้ง Bitstamp, Coinbase และ การแลกเปลี่ยนระดับภูมิภาคเช่น Bitso ในเม็กซิโก
ที่มา: Reuters
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
Ethereum
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA